Tarybos Reglamentas (EEB) Nr. 2143/87
1987 m. liepos 13 d.
dėl Europos ekonominės bendrijos ir Mozambiko Liaudies Respublikos Vyriausybės susitarimo dėl santykių žuvininkystės srityje sudarymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 43 straipsnį,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2]
,
kadangi Bendrija ir Mozambiko Liaudies Respublika vedė derybas ir parafavo Susitarimą dėl santykių žuvininkystės srityje, garantuojantį žvejybos galimybes Bendrijos žvejams vandenyse, į kuriuos Mozambikas turi suverenias teises arba kurie priklauso jo jurisdikcijai,
kadangi Bendrija suinteresuota šio Susitarimo patvirtinimu,
PRIĖMĖ ŠĮ REGLAMENTĄ:
1 straipsnis
Bendrijos vardu patvirtinamas sutartis Europos ekonominės bendrijos ir Mozambiko Liaudies Respublikos Vyriausybės susitarimas dėl santykių žuvininkystės srityje.
Sutarties tekstas pridedamas prie šio reglamento.
2 straipsnis
Tarybos pirmininkas įgaliojamas paskirti asmenis, kuriems suteikiama teisė pasirašyti Bendriją įpareigojantį Susitarimą [3].
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1987 m. liepos 13 d.